OpenLLM-France/wikimedia huggingface dataset:
# Batalla de Trekkopjes

La batalla de Trekkopjes va ser un assalt alemany sobre la ciutat de Trekkopjes, Sud-àfrica, el 26 d'abril de 1915, durant la Campanya d'Àfrica Sud-occidental de la Primera Guerra Mundial.
El coronel sud-africà Skinner va rebre l'ordre de defensar Trekkopjes, i va entrar en contacte amb una columna alemanya que avançava cap aquesta ciutat. L'atac alemany va ser repel·lit amb l'ajuda d'automòbils blindats.
La batalla de Trekkopjes va ser l'última ofensiva alemanya en Àfrica Sud-occidental Alemanya, que van passar a la defensiva la resta de la campanya.

## Antecedents

Després de perdre molt terreny a causa de l'avanç de les tropes sud-africanes de Louis Botha, l'exèrcit alemany d'Àfrica del Sud-occidental Alemanya, sota el comandament de Franke, va començar els preparatius per a tornar de nou a l'ofensiva.
A mitjans d'abril es va decidir atacar la ciutat de Trekkopjes, que estava sota el control sud-africà; un avió explorador alemany havia reunit la informació de les forces sud-africanes que defensaven la ciutat.

## Batalla

A les 5.45 a.m., els alemanys van aparèixer a prop de Trekkopjes i van intentar destruir la línia de ferrocarril a l'est del campament en un intent d'evitar que arribessin els reforços dels Aliats. A causa de la foscor, els alemanys es van perdre i van demolir per error part de la línia davantera de les forces d'avanç, i no al darrere.
A les 7.40 a.m., els alemanys van començar el seu atac a les posicions aliades amb bombardejos d'artilleria. Com que els homes del coronel Skinner no tenien artilleria van ser incapaços de respondre als bombardejos alemanys, i van esperar fins que els alemanys assaltessin la seva posició.
Després de cinc hores de lluita contra els sud-africans, els alemanys es van veure obligats a retirar-se, rebent atacs en els seus flancs amb metralladores muntades en vehicles blindats (que el reconeixement aeri els va confondre per tancs de transport d'aigua).

## Conseqüències

Encara que cap dels dos bàndols van patir fortes baixes, la derrota alemanya va desmoralitzar molt els homes de Franke.
Els alemanys van romandre a la defensiva la resta de la campanya i van ser empesos més i més enrere fins que finalment el cos principal es va rendir al juliol en la batalla d'Otavi.

## Referències

* 1 2 Farwell, 1986, p. 95.
* ↑ Mumby, 1917, p. 79.
* ↑ Burg i Purcell, 2004, p. 59.
* ↑ Dane, 1919, p. 58.

## Bibliografia

* Burg, David F; Purcell, L. Edward. Almanac of World War I (en anglès). University Press of Kentucky, 2004. ISBN 978-0-8131-9087-7.
* Dane, Edmund. British campaigns in Africa and the Pacific, 1914-1918 (en anglès). Londres: Hodder and Stoughton, 1919.
* Farwell, Byron. The Great War in Africa, 1914-1918 (en anglès). Nova York: W.W. Norton & Company, 1986. ISBN 978-0-393-30564-7.
* Mumby, Frank Arthur; Hannay, David; Grahame-White, C. The Great World War (1917) (en anglès). Londres: Gresham Publishing, 1917.
# Sant Ilpidi

Saint-Ilpize (oficialment i en francès: Saint-Ilpize) és un municipi francès del departament de l'Alt Loira, a la regió d'Alvèrnia-Roine-Alps.

## Referències

* ↑ INSEE commune file
# Orrin Upshaw

Orrin Upshaw (Peoria, Illinois, 23 de juliol de 1874 - Saint Louis, 15 d'agost de 1937) va ser un esportista estatunidenc que va competir a cavall del segle xix i el segle xx. El 1904 va prendre part en els Jocs Olímpics de Saint Louis en la prova del joc d'estirar la corda, en què guanyà la medalla d'or formant part de l'equip Southwest Turnverein of St. Louis No. 1, junt a Max Braun, August Rodenberg, Charles Rose i William Seiling.

## Referències

* ↑ «Orrin Upshaw Olympic Results». sports-reference.com. Arxivat de l'original el 9 d’agost 2012. [Consulta: 7 octubre 2015].
# Maurice Vignerot

Maurice Marie Joseph Vignerot (París, 25 de novembre de 1879 – Gap, Alts Alps, 28 de setembre de 1853) va ser un jugador de croquet francès, que va competir a finals del segle xix i primers de xx. El 1900 va prendre part en els Jocs Olímpics de París en la competició de croquet, on guanyà la medalla de plata en la prova individual a dues boles.

## Referències

* ↑ «Maurice Vignerot Olympic Results». sports-reference.com. Arxivat de l'original el 12 de novembre 2012. [Consulta: 23 setembre 2015].
# Tifis

Tifis (grec antic: Τίφυς) va ser, segons la mitologia grega, el primer timoner de la nau Argo, que transportà els argonautes. Era fill d'Hàgnias, i va néixer a Sifes, a Beòcia. Tenia un coneixement molt profund dels vents i del moviment dels astres, que li havia transmès la mateixa Atena. Mai, però, pren part en cap combat a terra ferma. Tifis no va acabar l'expedició, ja que va morir de malaltia a la cort del rei Licos, al país dels mariandins, a les ribes del Pont Euxí. El seu successor va ser Dàscil, un fill de Licos, o, segons altres fonts, Anceu.

## Referències

* ↑ Grimal, Pierre. Diccionari de mitologia grega i romana. Barcelona: Edicions de 1984, 2008, p. 525. ISBN 9788496061972.
# Nana El·líptica de Sagitari

La Galàxia Nana El·líptica de Sagitari o SagDEG (Sagittarius Dwarf Elliptical Galaxy en anglès) és una galàxia el·líptica satèl·lit de la Via Làctia. Amb un diàmetre de prop de 10.000 anys llum, actualment es troba a 70.000 anys llum de la Terra i es mou en una òrbita polar a uns 50.000 anys llum del centre de la galàxia on ens trobem.
Sag DEG no s'ha de confondre amb Sag DIG, (Nana irregular de Sagitari), una petita galàxia a una distància de 3,4 milion d'anys llum.
Sag DEG Va ser descoberta l'any 1994 per Rodrigo Ibata, Mike Irwin i Gerry Gilmore, en l'època del descobriment es tractava de la galàxia més propera a la nostra, però l'any 2003 es va descobrir que la més propera era la Galàxia Nana del Ca Major.
SagDEG haurà de travessar el disc galàctic de la Via Làctia en els propers 100 milions d'anys i serà finalment absorbida per la nostra galàxia. Quatre cúmuls globulars pertanyents a la Via Làctia tenen visiblement el seu origen a SagDEG: M54, Arp2, Terzan 7 i Terzan 8. De fet, es pensa que M54 forma part d'aquesta galàxia i no de la Via Làctia, i fins i tot s'ha suggerit que en pot ser el seu nucli

## Enllaços externs

* Catàleg SEDS
* SagDEG a Solstation

## Referències

* 1 2 3 «The observed properties of dwarf galaxies in and around the Local Group» (en anglès). Astronomical Journal, 1, 05-06-2012, pàg. 4. DOI: 10.1088/0004-6256/144/1/4.
* ↑ «The Local Tully-Fisher relation for dwarf galaxies». Astronomical Journal, 2017, pàg. 6–6. DOI: 10.3847/1538-3881/153/1/6.
* 1 2 Nicholas B. Suntzeff «The Kinematics, Orbit, and Survival of the Sagittarius Dwarf Spheroidal Galaxy» (en anglès). Astronomical Journal, 2-1997, pàg. 634–655. DOI: 10.1086/118283.
* 1 2 Dmitry Makarov «A Catalog of Neighboring Galaxies» (en anglès). Astronomical Journal, 4, 4-2004, pàg. 2031–2068. DOI: 10.1086/382905.
* ↑ «1995Obs...115..256B Page 256».
# Remy Maertens

Raymond Rémy Maertens va ser un esportista belga que va competir a començaments del segle xx. Especialista en el joc d'estirar la corda, guanyà la medalla de bronze als Jocs Olímpics de 1920 a Anvers.

## Referències

* ↑ «Raymond Maertens Olympic Results». sports-reference.com. Arxivat de l'original el 20 d’octubre 2012. [Consulta: 22 juny 2017].
# Thomas Butler

Thomas Butler (Waterford, Irlanda, 10 de desembre de 1871 – ?) va ser un esportista irlandès que va competir a primers del segle xx.
El 1908 va prendre part en els Jocs Olímpics de Londres, on guanyà la medalla de plata en la prova del joc d'estirar la corda formant part de l'equip Liverpool Police.

## Referències

* ↑ «Thomas Butler Olympic Results». sports-reference.com. Arxivat de l'original el 20 d’octubre 2012. [Consulta: 8 novembre 2015].
# Wilhelmus Bekkers

Wilhelmus Johannes Bekkers (Arnhem, Gelderland, 21 d'agost de 1890 – Arnhem, 13 de novembre de 1957) va ser un esportista neerlandès que va competir a començaments del segle xx. Especialista en el joc d'estirar la corda, guanyà la medalla de plata als Jocs Olímpics de 1920 a Anvers.

## Referències

* ↑ «Wilhelmus Bekkers Olympic Results». sports-reference.com. Arxivat de l'original el 17 de novembre 2012. [Consulta: 22 juny 2017].
# William Hirons

William Hirons (Bloxham, Oxfordshire, 15 de juny de 1871 – Nottingham, 5 de gener de 1958) va ser un esportista anglès que va competir a principis del segle XX que destacà en les proves del joc d'estirar la corda.
El 1908 va prendre part en els Jocs Olímpics de Londres, on guanyà la medalla d'or en la prova del joc d'estirar la corda formant part de l'equip City of London Police.

## Referències

* ↑ «William Hirons Olympic Results». sports-reference.com. Arxivat de l'original el 4 de febrer 2013. [Consulta: 8 novembre 2015].
# Giuseppe Tonani

Giuseppe Tonani (Lodi Vecchio, 2 d'octubre de 1890 - Milà, 1 d'octubre de 1971) fou un aixecador i especialista en el joc d'estirar la corda italià que va competir entre la Primera i la Segona Guerra Mundial i va disputar tres edicions dels Jocs Olímpics.
El 1920 va disputar la prova del joc d'estirar la corda als Jocs d'Anvers, on fou cinquè.
El 1924 va prendre part en els Jocs Olímpics de París, on disputà la prova del pes pesant, per a aixecadors amb un pes superior a 82,5 kg, del programa d'halterofília. En ella guanyà la medalla d'or, per davant l'austríac Franz Aigner. El 1928, als Jocs d'Amsterdam, fou setè en la prova del pes pesant del programa d'halterofília.
En el seu palmarès també destaquen 8 campionats nacionals, el darrer d'ells el 1938.

## Referències

* 1 2 3 «Giuseppe Tonani Olympic Results». sports-reference.com. Arxivat de l'original el 18 d’abril 2020. [Consulta: 8 gener 2018].
# Llista de medallistes olímpics de lacrosse

Aquesta és una llista dels medallistes olímpics de lacrosse:

## Medallistes

| Edició | Or | Argent | Bronze |
| 1904 St. Louis | CanadàGeorge Cloutier Jack Flett Stuart Laidlaw George Cattanach George Bretz Sandy Cowan Benjamin Jamieson Élie Blanchard William Burns Lawrence Pentland Hilliard Lyle William Brennaugh | Estats UnitsJ. W. Dowling W. R. Gibson Patrick Grogan Tom Hunter Albert Lehman W. A. Murphy William Partridge George Passmore William Passmore W. J. Ross Jack Sullivan Albert Venn A. M. Woods | CanadàBlack Hawk Black Eagle Almighty Voice Flat Iron Spotted Tail Half Moon Lightfoot Snake Eater Red Jacket Night Hawk Man Afraid Soap Rain in Face |
| 1908 Londres | CanadàPatrick Brennan Tommy Gorman John Broderick Ernest Hamilton Henry Hoobin Alexander Turnbull Clarence McKerrow George Rennie Richard Duckett Angus Dillon George Campbell Frank Dixon D. McLeod A. Mara J. Fyon | Regne UnitCharles Scott Hubert Ramsey Gerald Mason Eric Dutton Johnson Parker-Smith Wilfrid Johnson Norman Whitley George Buckland S. N. Hayes Gustav Alexander Reginald Martin Edward Jones G. J. Mason F. S. Johnson V. G. Gilbey H. Shorrocks J. Alexander L. Blockey | No es concedí |

## Vegeu també

* Lacrosse als Jocs Olímpics
# George Rennie

George Haddow Rennie (Newcastle, Nova Brunswick, 10 de març de 1883 - New Westminster, Colúmbia Britànica, 13 de desembre de 1966) va ser un jugador de Lacrosse canadenc que va competir a principis del segle xx. El 1908 va prendre part en els Jocs Olímpics de Londres, on guanyà la medalla d'or en la competició per equips de Lacrosse, com a membre de l'equip canadenc.

## Referències

* ↑ «George Rennie Olympic Results». sports-reference.com. Arxivat de l'original el 6 de novembre 2012. [Consulta: 18 novembre 2015].
# Tom Hunter

Thomas "Tom" Hunter va ser un jugador de lacrosse estatunidenc que va competir a primers del segle xx. El 1904 va prendre part en els Jocs Olímpics de Saint Louis, on guanyà la medalla de plata en la competició per equips de Lacrosse, com a membre de l'equip St. Louis Amateur Athletic Association.

## Referències

* ↑ «Tom Hunter Olympic Results». sports-reference.com. Arxivat de l'original el 6 de novembre 2012. [Consulta: 12 octubre 2015].
# W. R. Gibson

W. R. Gibson va ser un jugador de lacrosse estatunidenc que va competir a principis del segle xx. El 1904 va prendre part en els Jocs Olímpics de Saint Louis, on guanyà la medalla de plata en la competició per equips de Lacrosse, com a membre de l'equip St. Louis Amateur Athletic Association.

## Referències

* ↑ «W. R. Gibson Olympic Results». sports-reference.com. Arxivat de l'original el 12 d’agost 2011. [Consulta: 12 octubre 2015].
# William Burns

William Lawrie "Billy" Burns (East Oxford, Ontario, 24 de març de 1875 - Winnipeg, Manitoba, 6 d'octubre de 1953) va ser un jugador de lacrosse canadenc que el 1904 va prendre part en els Jocs Olímpics de Saint Louis, on guanyà la medalla d'or en la competició per equips de Lacrosse, com a membre de l'equip Shamrock Lacrosse Team.

## Referències

* ↑ «Billy Burns Olympic Results». sports-reference.com. Arxivat de l'original el 18 d’abril 2020. [Consulta: 12 octubre 2015].
# Carme Colomina Saló

Carme Colomina Saló és periodista del diari Ara, investigadora principal al CIDOB i professora associada al Col·legi d'Europa de Bruges, Bèlgica. Entre el 1997 i el 2001 va ser la corresponsal de Catalunya Ràdio a Brussel·les. Ha cobert cimeres internacionals en una vintena de països i la guerra de l'Afganistan del 2001. Ha treballat com a consultora en diversos projectes de comunicació en l'àmbit europeu i euromediterrani i va ser responsable de cooperació interregional a la Secretaria d'Afers Exteriors de la Generalitat de Catalunya. Ha estat professora de periodisme a la Universitat Pompeu Fabra i a la Universitat de Vic. Col·labora habitualment en diversos mitjans de comunicació com a analista de l'actualitat europea. És membre de la junta de l'Associació de Periodistes Europeus de Catalunya (APEC) i membre de la junta de govern de l'ICIP, Institut Català Internacional per la Pau.

## Referències

* ↑ «Carme Colomina Salo». web. College of Europe. Arxivat de l'original el 2 d’abril 2015. [Consulta: 27 març 2015].
* ↑ «Carme Colomina Saló» (en anglès). CIDOB, 27-05-2024. [Consulta: 29 juny 2024].
* ↑ Vasca, EiTB Radio Televisión Pública. «Revueltas árabes y entrevista sobre Hungría con Carme Colomina» (en espanyol europeu). [Consulta: 11 abril 2018].
# Epitrocoide

Una epitrocoide és una ruleta traçada per un punt unit a un cercle de radi r que gira entorn de l'exterior d'un cercle fix de radi R, on el punt es troba a una distància d del centre del cercle exterior.

## Equacions paramètriques

Les equacions paramètriques per a una epitrocoide són:
    $x(\theta )=(R+r)\cos \theta -d\cos \left({R+r \over r}\theta \right),\,$
    $y(\theta )=(R+r)\sin \theta -d\sin \left({R+r \over r}\theta \right).\,$
on $\theta$ és un paràmetre (no l'angle polar).

## Doble generació

Qualsevol epicicloide de paràmetres R, r, d equival a un peritrocoide de paràmetres ${\begin{array}{lll}R'={d \over r}R,&r'={d \over r}(R+r),&d'=R+r\end{array}}$.
«Peritrocoide» significa la corba obtinguda mitjançant un punt lligat a un cercle mòbil que es roda sense lliscar al voltant d'un cercle de direcció que conté, una «hipotrocoide» per al qual $r>R$.

## Formes particulars

* Quan el punt està situat sobre cercle en moviment ($d=r$), s'obté un epicicloide.
* Quan els dos cercles tenen el mateix diàmetre ($R=r$), l'epitrocoide representa un caragol de Pascal; es tracta d'una cardioide si $d=r$.
* Per a $d=R+r$, s'obté una rosa.

## Exemples

Amb la clàssica joguina espirògraf es poden dibuixar corbes epitrocoides i hipotrocoides.
Les òrbites dels planetes segons el Sistema ptolemaic de la teoria geocèntrica són epitrocoides.
La cambra de combustió del motor Wankel és un epitrocoide.
* Animació d'un espirògraf
* Segons el Sistema ptolemaic, el planeta es mou sobre l'epicicle (línia de punts petita), que al seu torn es mou sobre el deferent (línia de punts gran). El centre del deferent és X, però el moviment angular de l'epicicle és uniforme només respecte al punt •, que és l'equant
* Animació del funcionament del motor Wankel

## Notes

* ↑ Per a $d<r$ i $d>r$, es parla d'epicicloides «escurçats» i «allargats».

## Referències

* Lawrence, J. Dennis. A catalog of special plane curves (en anglès). Dover Publications, 1972, p. 160-164. ISBN 0-486-60288-5.

## Vegeu també

* Cicloide
* Ciclògon
* Epicicloide
* Espirògraf
* Hipocicloide
* Hipotrocoide
* Rosetta (òrbita)

## Enllaços externs

* Epitrochoid generator
* Weisstein, Eric W., «Epitrochoid» a MathWorld (en anglès).
* Interactive simulation of the geocentric graphical representation of planet paths
* O'Connor, John J.; Robertson, Edmund F. «Epitrochoid» (en anglès). MacTutor History of Mathematics archive. School of Mathematics and Statistics, University of St Andrews, Scotland.
* Plot Epitrochoid -- GeoFun
# 421

El 421 (CDXXI) fou un any comú començat en dissabte del calendari julià.

## Esdeveniments

* L'emperador Teodosi II es casa amb Aelia Eudocia, una dona d'origen grec. El casament se celebra a Constantinoble amb curses de carros a l'Hipòdrom.

## Necrològiques

* Emperador Gong de la Xina
* Constanci III, emperador de l'Imperi Romà d'Occident.

## Referències

* ↑ Holum, Kenneth G. Universitat de Califòrnia Premsa. Emperadrius Teodosians: dones i domini imperial a l'antiguitat tardana, 1989-10-25, p. 115. ISBN 978-0-520-06801-8.
* ↑ «Constantius III | Biography & Facts» (en anglès). Encyclopedia Britannica. [Consulta: 17 març 2019].
# Marjorie Clark

Marjorie Clark (KwaZulu-Natal, 6 de novembre de 1909 - valor desconegut, 15 de juny de 1993) va ser una atleta sud-africana que va competir durant les dècades de 1920 i 1930.
El 1928 va prendre part en els Jocs Olímpics d'Amsterdam, on va disputar dues proves del programa d'atletisme. Fou cinquena en el salt d'alçada i quedà eliminada en semifinals en els 100 metres llisos. Quatre anys més tard, als Jocs de Los Angeles, va disputar tres proves del programa d'atletisme. Va guanyar la medalla de bronze en els 80 metres tanques, mentre tornà a ser cinquena en el salt d'alçada i quedà eliminada en sèries en els 100 metres llisos.
En el seu palmarès també destaquen dues medalles d'or als Jocs de l'Imperi Britànic de 1934 a Londres.

## Millors marques

* 80 metres tanques. 11.8" (1931)
* 100 metres. 12.5" (1932)
* 200 metres. 25.5" (1935)
* Salt d'alçada. 1,606 metres (1934)

## Referències

* 1 2 3 «Marjorie Clark Olympic Results». sports-reference.com. Arxivat de l'original el 17 d’abril 2020. [Consulta: 7 febrer 2019].
* ↑ Marjorie Clark a trackfield.brinkster.net
# Torre de l'Evangèlica

La Torre de l'Evangèlica, localment anomenada sa Torre Nova, és una torre de guaita del terme d'Andratx (Mallorca) situada a la contrada de l'Evangèlica, a mig camí de la vila d'Estellencs. Està declarada Bé d'Interés Cultural.
Formava part d'un extens sistema de vigilància i senyalització de tota la costa mallorquina per combatre la pirateria, i tenia la funció de vetlar i defensar les cales de la contrada, que no són visibles de dalt de na Pòpia. Va ser construïda a començament del segle xvii, i té connexió visual amb la torre de Banyalbufar, però no amb la de na Pòpia, motiu pel qual no feia senyals d'avís.

## Descripció

Construïda amb pedra i morter, és una torre troncocònica a la qual s'accedeix per un portal de mig punt, defensat per un matacà, situat a uns quatre metres d'alçada, i l'accés es feia per una escala de mà. El cos inferior és massís, i la cambra principal té una fornícula i és coberta amb volta de mitja esfera, la qual té un forat que permet l'accés al terrat. A la clau de volta hi ha una mena de fumeral. Al terrat hi havia un porxo en forma de mitja ungla, i el parapet era a barbeta. Actualment està força malmesa, i els elements del terrat s'han perdut.
La barraca dels torrers, situada vora la torre, va ser reconvertida en habitatge per estatjar els soldats de l'observatori aeronàutic.

## Història

La construcció començà el 1617 per orde del Gran i General Consell, però no es va acabar fins a 1619, quan el propietari dels terrenys, Gabriel Pujol, va contribuir econòmicament. Va ser una de les darreres torres a construir-se. El 1636 s'hi va portar l'artilleria, i uns anys més tard s'hagué de fer el porxo de bell nou i altres reparacions.
A final del segle xviii, la pirateria barbaresca va minorar considerablement, particularment gràcies a la campanya d'Alger de 1784, comandada pel Capità Antoni; la missió principal de la torre, llavors, era més aviat el control del contraban. Finalment, amb la dissolució del Cos de Torrers el 1867, va ser traspassada a Hisenda.

## Referències

* 1 2 3 4 5 6 Aparicio, Àngel; Sastre, Vicenç. Mallorca. Torres i talaies costaneres. Palma: Institut d'Estudis Baleàrics, 2019, p. 43. ISBN 84-17389-98-7.
* ↑ Castillo Cuenca, Anabel. Análisis de visibilidad paisajística de las torres defensivas y atalayas litorales en Andratx (tesi) (en castellà). Universitat de les Illes Balears, 2019. Arxivat 2022-09-20 a Wayback Machine.
# Nebulosa Iris

La nebulosa Iris (també coneguda com a NGC 7023 0 Caldwell 4), és una nebulosa de reflexió brillant de la constel·lació de Cefeu. NGC 7023 és de fet un cúmul estel·lar que hi ha dins la nebulosa LBN 487, il·luminada per un estel de magnitud +7, l'estel SAO 19158. La nebulosa té una lluentor de magnitud +6.8 i està situada prop de l'estel de tipus variable Mira T Cephei, i a prop de l'estel variable Alfirk (Alphirk) de magnitud +3.23. Es troba a 1.300 anys llum i té un diàmetre de 6 anys llum.

## Referències

* ↑ «Blushing dusty nebula». [Consulta: 25 setembre 2019].
* 1 2 Afirmat a: SIMBAD.
* ↑ Perkins, Philip. «NGC 7023», 2005.(anglès)
* ↑ Nemiroff, Robert; Bonnell, Jerry. «APOD: 2004 November 4 - NGC 7023: The Iris Nebula», 04-11-2004.(anglès)

## Bibliografia

* Pasachoff, Jay M. «Stars and Planets» (en anglès). Peterson Field Guides [Nova York, New York], 2000, pàg. 578 pg.(anglès)
* Caldwell-Moore, Sir Patrick «Firefly Atlas of the Universe» (en anglès). Firefly Books Limited, 2003.

## Enllaços externs

* SEDS – NGC 7023
* Simbad – NGC 7023
* VizieR – NGC 7023
* NED – NGC 7023
* Dark Atmospheres Photography – Iris Nebula NGC 7023
Coordenades: 21$^h$ 01$^m$ 36$^s$; +68° 09′ 48″